Astrologu që ra në pus

Një rrëfim i sjellë nga Platoni, tregon se një ditë Talesi, i zhytur në soditjen e qiellit, nuk pa një pus të cilin e kishte nën këmbët e tij dhe ra brenda në të. Një shërbëtor nga Traka, i cili ishte afër, shpërtheu duke qeshur: "Ka nga këta filozofë, që pretendojnë të njohin yjet dhe që as nuk dinë ku të vendosin këmbët!" 

Ironi e njohur mirë, pasi është përdorur prej 26 shekujsh. Por, mekanizmi është i pashmangshëm: kur jemi shumë të dhënë dhe të zhytur pas një detyre, apo misioni mendor, gjithë mendja është e përqendruar mbi të dhe pjesa tjetër ngelet e parëndësishme, duke mos i kushtuar aspak vëmendje. 

Filozofi gjerman Hegel, i nevrikosur nga anekdota e fiksuar tashmë mbi Talesin që ra në pus dhe tallej madje edhe nga shërbëtorët, do të thoshte në kohën e tij se: “Nuk ka faj shërbëtori që qesh me filozofin, pasi ajo çka ai nuk e kupton është se po si të gjithë injorantët e llojit të tij, ata tashmë gjenden në këtë pus”. 

 Shih edhe 
 Pusi
 Platoni
 Talesi i Miletit
 Greqia e lashtë
 Filozofia parasokratike
 Arsimi në Greqinë e lashtë
 George Wilhelm Friedrich Hegel

 Referime 
 Andrados F. R., History of the Graeco-Latin Fable Vol.3, Brill 2003